ระเบียบ ก.พ.

ว่าด้วยการรายงานเกี่ยวกับการบริหารทรัพยากรบุคคลของข้าราชการพลเรือน

เพื่อประโยชน์ในการปรับปรุงประสิทธิภาพและประสิทธิผลการบริหารทรัพยากรบุคคล

พ.ศ. 2553

-------------------

          โดยที่พระราชบัญญัติระเบียบข้าราชการพลเรือน พ.ศ. 2551 มีเจตนารมณ์ ที่จะให้การบริหารทรัพยากรบุคคลของข้าราชการพลเรือน เป็นไปเพื่อผลสัมฤทธิ์ต่อภารกิจของรัฐ ความมีประสิทธิภาพความคุ้มค่า และคํานึงถึงระบบคุณธรรม โดยให้ข้าราชการปฏิบัติราชการอย่างมีคุณภาพ มีคุณธรรมและมีคุณภาพชีวิตที่ดี สมควรกําหนดหลักเกณฑ์และวิธีการรายงานเกี่ยวกับการบริหารทรัพยากรบุคคลของข้าราชการพลเรือนเพื่อประโยชน์ในการปรับปรุงและพัฒนาการบริหารทรัพยากรบุคคลให้มีประสิทธิภาพและเกิดประสิทธิผลยิ่งขึ้น

          อาศัยอํานาจตามความในมาตรา 8(7) แห่งพระราชบัญญัติระเบียบข้าราชการพลเรือน พ.ศ. 2551 ก.พ. จึงออกระเบียบไว้ ดังต่อไปนี้


ข้อ ๑ ระเบียบนี้เรียกว่า "ระเบียบ ก.พ. ว่าด้วยการรายงานเกี่ยวกับการบริหารทรัพยากรบุคคลของข้าราชการพลเรือนเพื่อประโยชน์ในการปรับปรุงประสิทธิภาพผลการบริหารทรัพยากรบุคคล พ.ศ. 2553


ข้อ ๒ ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป้นต้นไป


ข้อ ๓ ให้กรม ส่วนราชการที่อยู่ในบังคับบัญชาขึ้นตรงต่อรัฐมนตรี ส่วนราชการที่อยู่ในบังคับบัญชาหรือรับผิดชอบการปฏิบัติราชการขึ้นตรงต่อนายกรัฐมนตรี ส่วนราชการ ไม่สังกัดสํานักนายกรับมนตรี กระทรวงหรือทบวง และจังหวัดจัดทํารายงานเกี่ยวกับการบริหารทรัพยากรบุคคลของข้าราชการพลเรือนในปีงบประมาณที่ผ่านมา ตามแบบที่สํานักงาน ก.พ. กําหนด ส่งให้สํานักงาน ก.พ. ภายในเดือนตุลาคมของทุกปี ในกรณีของสํานักงานรัฐมนตรีให้สํานักงานปลัดกระทรวงเป็นผู้จัดทํารายงานดังกล่าว

          ให้กรม และส่วนราชการที่อยู่ในบังคับบัญชาขึ้นตรงต่อรัฐมนตรี ส่งรายงานตามวรรคให้กระทรวงต้นสังกัดด้วย และเมื่อกระทรวงได้ตรวจสอบประเมินผลการพบริหารทรัพยากรบุึึลของกรมในสังกัดรวมทั้งสํานักงานรัฐมนตรีด้วยแล้ว ให้จัดทํารายงานในภาพรวมตามแบบที่สํานักงาน ก.พ. กําหนด ส่งให้สํานักงาน ก.พ. ภายในเดือนพฤศจิกายนของทุกปี


ข้อ ๔ ให้ส่วนราชการที่มีหน้าที่จัดทํารายงานตามข้อ 3 ดําเนินการดังต่อไปนี้

          (1) วางแผนกลยุทธ์การบริหารทรัพยากรบุคคลไว้ล่วงหน้า โดยจัดทําเป็นเอกสารที่มีรายละเอียดเกี่ยวกับประเด็นกลยุทธ์การบริหารทรัพยากรบุคคล เป้าประสงค์ ตัวชี้วัดความสําเร็จของเป้าประสงค์ แผนการดําเนินงาน ระยะเวลา งบประมาณที่ใช้ในแต่ละแผนงาน และผู้รับผิดชอบแผนงาน ซึ่งต้องสอดคล้องกับมาตรฐานการบริหารและพัฒนาทรัพยากรบุคคลของข้าราชการพลเรือนที่ ก.พ. กําหนดตามมาตรา 8 (3)

          (2) จัดให้มีการติดตามและประเมินผลการดําเนินงานตามแผนกลยุทธ์การบริหารทรัพยากรบุคคลในแต่ละปี

          (3) ประมวลผลสถิติเกี่ยวกับตําแหน่ง งบประมาณด้านบุคลากร ขนาดกําลังคน โครงสร้างกําลังคน การเคลื่อนย้ายกําลังคน การพัฒนาการรักษาวินัย จรรยา และการร้องทุกข์ของข้าราชการพลเรือนสามัญ พนักงานราชการ และลูกจ้างประจํา ที่มีอยู่ ณ วันสิ้นปีงบประมาณ

          (4) สํารวจความคิดเห็นและความพึงพอใจเกี่ยวกับการบริหารทรัพยากรบุคคลของข้าราชการ ในประเด็นที่สอดคล้องกับมาตรฐานการบริหารและพัฒนาทรัพยากรบุคคลตามที่ ก.พ. กําหนด ตามมาตรา 8 (3) โดยสํารวจในปีงบประมาณที่ลงท้ายด้วยเลขคี่

          (5) จัดทํารายงานตามข้อ3 โดยอาศัยข้อมูลที่ได้จากการดําเนินการตาม (1)(2)(3)และ(4)


ข้อ ๕ เพื่อประโยชน์ในการปรับปรุงประสิทธิภาพและประสิทธิผลการบริหารทรัพยากรบุคคล ให้สํานักงาน ก.พ. วิเคราะห์รายงานที่ได้รับตามข้อ 3 และจัดทําความเห็นเสนอต่อ ก.พ. และเมื่อ ก.พ. มีมติประการใดแล้วให้แจ้งให้ส่วนราชการที่เกี่ยวข้องทราบด้วย


ข้อ ๖ ให้เลขาธิการ ก.พ. รักษาการตามระเบียบนี้


ผู้มีอํานาจลงนาม - ประกาศ ณ วันที่ 13 มกราคม พ.ศ. 2553

อภิสิทธิ์  เวชชาชีวะ

นายกรัฐมนตรี

ประธาน ก.พ.